**Forplejning i Mejrup Kultur- og Fritidscenter 01.02.2018**

Baggrund:
Tidligere har MGU ”været med” i driften af kioskdelen, men dette har de seneste år været 100% i Centrets regi. Historisk har det været endog meget svært at have en stabil og rentabel kiosk / cafedrift. Både da MGU var med i driften, men også efterfølgende i centrets regi.

Der er og har aldrig været en rigtig politik for hvordan MGU som forening og storkunde/bruger i centret agerer mht. forplejning i huset. Må man selv medbringe, kan man købe i centret (udenfor normal kiosk åbningstid) osv. Osv.
Dilemaet opstår af gode grunde når MGU brugerne gerne vil have muligheden for at kunne bruge kiosken i forbindelse med træning, kampe, stævne osv. Hvor det er meget svært at holde det rentabelt til f.eks. 1-2 håndboldkampe eller 1-2 fodboldkampe i løbet af en lørdag eftermiddag. På den anden side er der forældre ( og eller sponsorer ) der tilbyder at bage pølsehorn, kage, levere pizza, morgenmad osv. Til f.eks. en overnatnings arrangement.

For at gøre det rentabelt for Mejrup Kultur- og Fritidscenter at have kiosk/cafe driften kræver det også at MGU ( og andre brugere / kunder ) bruger Centret til forplejning.

Derfor vil Mejrup Kultur- og Fritidscenter meget gerne tilbyde en ”noget for noget” aftale. Dvs. at Centret holder åbent når der er brug for det og tilbyder alt forplejning til alle arrangementer, stævner, kampe, træning osv. Kort sagt kan man få lige det man ønsker til en fair pris. Som udgangspunkt kan alt lade sig gøre, og vi kommer meget gerne med forslag til forplejning. Til gengæld kræver det også at det bliver brugt.

Forslag til forplejning fås hos Centrets personale:

TLF: 97 41 09 20
Mail: mail@mejruphallen.dk

Bemærk at Centret har udgifter som skal betales ligegyldig om mad bliver købt i centret eller medbringes. Det er f.eks. lys, vand, varme, renovationsafgift til affaldet, toiletpapir, rengøring, borde, stole, service osv.
Hvis man af en eller anden grund IKKE ønsker at gøre brug af centrets tilbud om forplejning, ( hvis man f.eks. har en sponsor der gerne vil levere mad, eller selv medbringer grillpølser til et grill arrangement osv.) vil vi i stedet afregne et fee:

* pr. person pr. måltid á 10 kr.

Dette er når foreningen selv står for alt det praktiske som f.eks. klargøring, opdækning, servering, opvask, rengøring osv.

Hvis Centrets personale skal være behjælpelig med borddækning, servering, opvask osv. Afregnes et fee:

* 30 kr. pr. person pr. måltid.

Til større arrangementer ( f.eks. mere end 100 personer eller arrangementer over flere måltider ) kan der evt. laves specialaftaler med centerlederen.

Dette er gældende fra dags dato.

Aftaler lavet før dags dato gennemføres på ”gammel aftale”.

Med venlig hilsen

Mejrup Kultur- og Fritidscenter

**Udover den normale menu i caféen tilbyder vi følgende til foreninger/arrangementer:**

Den nemme til holdet: ( minimum 10 personer )

* 1 Pølsehorn m/vand/saft: 17 kr.
* 2 pølsehorn m/saft: 25 kr.
* Salatbar, Lille: 20 kr.
* Byg selv hotdogs x 1: 15 kr.
* Byg selv hotdogs x 2: 25 kr.
* Sandwich: 30 kr.
* Kage inkl. vand/saft: 10 kr.
* Grill selv i friluftsbadet: 1 pølse, 1 brød, inkl. ketchup mv, brug af grill.: 12 kr.
* Smørrebrød uspec. Pr. stk. 35 kr.

Menu: I kan vælge imellem:  ( det samme til alle ) ( minimum 10 personer )

* Pizza
* Byg selv burger m/fritter ( 1 bøf pr. person )
* Kylling m/pasta og salatbar
* Frikadeller m/pasta, kartoffelsalat og salatbar.

Pris voksne: 50 kr. pr. person
Pris Børn: 50 kr. inkl. vand / saft. / sodavand

Menu: I kan vælge imellem:  ( det samme til alle ) ( minimum 10 personer )

* Lasagne m/salat
* Gryde ret
* Biksemad m/spejlæg
* Bøf i folie m/kartofler

Pris voksne: 60 kr. pr. person
Pris Børn: 45 kr. pr. person

Menu: I kan vælge imellem:  ( det samme til alle ) ( minimum 10 personer )

* Skinke m/fløde kartofler og salat
* Koteletter i fad m/ris
* Gule Ærter

Pris voksne: 90 kr. pr. person
Pris Børn: 65 kr. pr. person

Menu: I kan vælge imellem:  ( det samme til alle ) ( minimum 10 personer )

* Marineret svinekam m/fløde kartofler og salater
* Flæskesteg ”med det hele”

Pris voksne: 125 kr. pr. person
Pris Børn: 80 kr. pr. person

Islagkage: +25 kr. pr. person

Derudover kan alt lade sig gøre på forespørgsel.

Alle priser på mad er inkl. klargøring, service, opdækning, servering, oprydning, opvask mv.

Drikkevarer købes i centret. Altid til MGU foreninger: øl/sodavand 10 kr.

Bestilling med antal 3 dage før. Pr. tlf. 97 41 09 20 eller mail@mejruphallen.dk

Priser pr. 01/2-2018. Ret til ændringer forbeholdes.